Увогуле, я разумею тых, хто перажывае і за захаванасць аўтэнтычнай песеннай культуры, і за тое, як і якімі сродкамі яна перадаецца новым пакаленням музыкантаў — ды, адпаведна, і новым слухачам. Разумею, але… Ці варта тут ісці па шляху абмежаванняў? Маўляў, вось гэтаму можна выдаць мандат на перазапіс і перавыкананне, а гэтаму — не? Не ведаю. Ды і даўным-даўно ўжо няма тых, хто меў бы манапольнае права распараджацца нашай спадчынай.